Linella, rețeaua de supermarketuri cu cea mai mare acoperire națională, a anunțat lansarea campaniei pascale cu genericul "Tradițiile ne adună de sărbători!". Pentru a-și exprima recunoștința față de clienții săi fideli, compania anunță că a pregătit oferte speciale și surprize, ca să ofere cumpărătorilor săi o experiență plăcută la cumpărături.
"Suntem convinși că sărbătorile sunt acele momente speciale care ne unesc și ne definesc identitatea comunitară. De aceea, invităm toți clienții Linella să se alăture campaniei noastre și să celebreze alături de noi tradițiile autentice, adevărate surse de bucurie și conexiune cu cei dragi. Prin această campanie, dorim să amplificăm spiritul sărbătorilor pascale și să oferim recunoștință clienților noștri fideli", a declarat Mihaela Dragan, Director de Marketing la Linella.
Ce presupune această campanie? În perioada 28 martie – 25 aprilie, fiecare achiziție efectuată la Linella de cel puțin 300 de lei, aduce cumpărătorul mai aproape de premii și surprize. Compania anunță că în cadrul campaniei pascale vor fi câștigate 1650 vouchere de cumpărături în magazinele Linella, dar premiile nu se opresc aici! La finele lunii aprilie, se va desfășura o tombolă, transmisă în direct la un post de televiziune cu acoperire națională. Premiul mare extras în cadrul tombolei, va fi un automobil Peugeot 3008.
Fiecare cumpărător, care face cumpărăturile la Linella de cel puțin 300 lei pe un singur bon fiscal, va primi o anexă cu codul de participare. Cu ajutorul acestui cod, se poate efectua înregistrarea pe pagina www.traditii.linella.md. Cei mai norocoși au șanse să câștige, instant la înregistrare, vouchere de cumpărături, iar codurile care nu au câștiguri instante, vor merge direct în tombolă, unde va fi extras premiul mare – un automobil Peugeot 3008.
Pentru a-și putea ridica premiile în caz de câștig, cumpărătorul care s-a înregistrat în campanie, trebuie să păstreze bonul fiscal și anexa acestuia până la sfârșitul campaniei.
Pentru Linella, a devenit o tradiție să premieze fidelitatea cumpărătorilor săi. Campania precedentă desfășurată cu genericul "Drumul spre casă trece pe la Linella", a avut loc la sfârșitul anului trecut și s-a bucurat de popularitate în rândul comunității.